કલાના નામે વિઘાતક પ્રવૃત્તિઓ કરવાની કલામાં વામપંથીઓ સિદ્ધહસ્ત હોય છે. ‘કબીર કલા મંચ’ના અગ્રણીઓની પણ ભીમા-કોરેગાવ હિંસામાં પ્રમુખ ભૂમિકા બહાર આવી છે. તો છાશવારે બંધારણની દુહાઈ દેનારા રિપબ્લિકન પાર્ટીના અગ્રણી એવા પ્રકાશ આંબેડકર પણ એલ્ગાર પરિષદના સહભાગી હતા. આ ટોળાએ આચરેલી હિંસામાં સેંકડો વાહનો-મકાનો નાશ પામ્યાં હતાં અને કરોડો રૂપિયાની સંપત્તિ ગણતરીના કલાકોમાં જ નાશ પામી હતી. નિ:શંક રીતે હજારોની ભીડને હેતુપૂર્વક ઉશ્કેરવામાં આવી હતી એવું હિંસાતાંડવને જોતાં જ સૌ કોઈના ધ્યાનમાં આવી ગયું હતું.